钦定古今图书集成/理学汇编/经籍典/第195卷 > 日知录一 > 王入于王城不书
## 钦定古今图书集成/理学汇编/经籍典/第195卷 > 日知录一 > 王入于王城不书

襄王之复，《左氏》书“夏四月，丁巳，王入于王城”，而经不
书，其文则史也，史之所无，夫子不得而益也。《路史》以
为襄王未尝复国，而王子虎为之居守，此凿空之论。

其说曰：“《春秋》始书‘天王出居’，后四年五月书‘公朝于王所’” ，冬，“天王狩于河阳” ，“‘公朝于王所’，《文公八年》书‘天王崩’，未尝书入也。王猛居皇，敬王居狄泉，此畿内地，而其入也犹且书之，天下之主也。郑，他国也，亦既远而戒矣。孰有入不书哉？纳天子，定王室，是乃人臣之极勋，而不书于经，又何以《春秋》为然则襄王未尝入” 也。

且“惠王尝适郑而处于栎矣。”

襄公二十年

“其出不书，其入不书”，以《路史》之言例之，则是未尝出、
未尝入也。庄王、僖王、顷王崩皆不书，以《路史》之言例
之，则是未尝崩也，而可乎？

赵氏曰：“《春秋》王崩三不书，见王室不告，鲁亦不赴也。” 愚谓此特因旧史之不书，而二者之义自见。

邵氏曰：襄王之出也，尝告难于诸侯，故仲尼据策而
书之。其入也，与夫惠王之出入也，皆未尝告于诸侯，
策所不载；仲尼虽得之传闻，安得益之？乃若敬王之
立，则仲尼所见之世也。子朝奔楚，且有使以告诸侯，
况天王乎？策之所具，盖昭如也。故《狄泉也书》，《成周也
书》。

事莫大于天王之入，而《春秋》不书，故夫子之自言也，
曰“述而不作。”